Duqa Muqdisho ”Waxaa naga go’an in aan xoojino fursadaha shaqo abuurka Dhalinyarada” | Somali National Television - sntv.so\nHome BENAADIR Duqa Muqdisho ”Waxaa naga go’an in aan xoojino fursadaha shaqo abuurka Dhalinyarada”\nDuqa Muqdisho ”Waxaa naga go’an in aan xoojino fursadaha shaqo abuurka Dhalinyarada”\nMuqdisho (SNTV)-Guddoomiyaha Gobolka Benaadir ahna Duqa Caasimadda Mudane Cabdiraxmaan Cumar Cusmaan (Eng. Yarisow) oo daah furay wajiga labaad ee Barnaamijka Shaqaaleysiinta Dhalinyarada Gobolka ayaa sheegay in maamulkiisu uu xoogga saari doono sidii loo dar-dar gelin lahaa barnaamijkan.\nGuddoomiyaha ayaa xusay in wajiga labaad ee dib loogu howl gelinayo kun dhallinyaro ah oo horey loo shaqaaleysiiyey muddaddo 6 bilood ah ay tilmaameyso mudnaanta uu siinayo Maamulka Gobolka Benaadir sidii loo joogteyn lahaa qorshayaasha ku saabsan shaqaaleysiinta dhalinyarada.\n“Maamulka Gobolka waxaa ka go’an in uu fursadahan oo kale u hir-geliyo dhammaan dhalinyarada Gobolka. Iyadoona laga shaqeeynayo sidii dhammaantood ay u noqon lahaayeen qeybo wax barta iyo kuwo loo abuuro fursado shaqo, taasina waxay ku hir gelaysaa iskaashi dhammeystiran oo dhammaanteen la nimaadno.”\nDhalinyarada dib loo howl geliyey ee qeybta ka ah barnaamijka shaqaaleysiinta ayaa ka warbixiyey faa’iidada uu ku soo kordhiyay nolashooda, gaar ahaan khibraddooda shaqo, iyagoona muujiyey sida ay uga go’an tahay in ay labo laabaan dadaalkooda ku aaddan sidii ay ugu adeegi lahaayeen dalka iyo dadkooda.\nSidoo kale, munaasabaddan lagu daah furayey barnaamijka shaqaaleysiinta dhalinyarada Gobolka Benaadir waxaa hadallo ka jeediyey Guddoomiye Ku-xigeennada Amniga iyo Siyaasadda, Mudane Maxamed Cabdullaahi Tuulax, Arrimaha Bulshada Marwo Basmo Caamir Axmed , Xildhibaanno iyo masuuliyeen kale oo heer gobol iyo degmo ah.\nPrevious articleWasaaradda dhalinyarada iyo ciyaaraaha oo Stadium Muqdisho looga saarayo AMISOM.\nNext articleGuddiga Wacyi gelinta Taakuleynta Ciidanka Qaranka oo la hadlay Soomaalida Gobolka Ohio


Jawaab-celin iyo Sixid “SPEAKER IYO AFHAYEEN MAXAY KALA YIHIIN?”\nJawaab-celin iyo Sixid “SPEAKER IYO AFHAYEEN MAXAY KALA YIHIIN?” Qore: Maxamed Xaaji CaddowSunday, September 02, 2012<?xml:namespace prefix = o ns = "urn:schemas-microsoft-com:office:office" />\nMaqaalkan gaaban waxaan uga gonleeyahay toosin iyo sixid maqaal uu cinwaankiisu yahay “SPEAKER IYO AFHAYEEN MAXAY KALA YIHIIN?” oo uu qoray Danjire hore Maxamed Cusmaan Cumar, maqaalkaasoo lagu daabacay Hiiraan Online (eeg: http://www.hiiraan.com/op4/2012/aug/25771/speaker_iyo_afhayeen_maxay_kala_yihiin.aspx), kaasoo uu Maxamed Cusmaan ku tusmeeyay “qaladaad/gefaf” uu sheegay inuu ka dhex helay ereybixnta loo adeegsaday dhigaalka qaar ka mid ah Qodobada Dastuurka cusub ee Soomaaliya, kassoo 1dii Agoosto, 2012 ay si ku meelgaar ah magaalada Muqdisho ugu ansixiyeen 621 ergo oo ka mid ahaa 825 ergo kuwaasoo ay soo xuleen odayaasha dhaqanka .\nMaxamed Cusmaan Cumar wuxuu qoray:\nDastuurka cusub khodobkiisa 66d sida ku qoran, waxuu ku saabsanyahay doorashada “Afhayeenka iyo Ku-xigeenada Golaha Shacabka [...] Waxay ila tahay in darajada Madaxda Baarlamaanka rasmi ahaan laga dhigo “Guddoomiye” halka uu dastuurka kaga jiro oo saxaafadaha loo sheego in darajada rasmiga ah ee madaxa baarlamaanka yahay “Guddoomiye” oo aan ahayn “Af-hayeen” iyo “Guddoomiye ku-xigeenada” laguna beddelo waxa hadda khododbka 66d ku qoran” [...] Marka “Af-hayeen” oo khodobka 66d ee Dastuurka lagu sheegay in laga wado “madaxa baarlamaanka”, waxaan qabaa in fiiro dambe loo yeesho micnahiisa.\nSadarraada kor ku xusan waxaa laga dheehan karaa in Maxamed Cusmaan Cumar uu u cuskaday ama uu u soo minguuriyay Qodobka 66aad ee Dastuurka sidii uu ugu dhignaa/qornaa nuqulkii Qabyo-Qoraalka Dastuurka ee soo baxay taariikhdu markay ahayd 25/06/2012 (eeg: http://www.voasomali.com/content/qabyo-qoraalka-dastuurka-soomaaliya-161067615/1449935.html) ama (http://www.hiiraan.com/PDF_files/Dastuurka/120622_HDC_Final_Signed.pdf). Nuqulka saxda ah oo la saxay, soona baxay taariikhdu markay ahayd 09/07/2012 oo u dhigan sida uu Maxamed soo jeediyay wuxuu Qodobkiis 65aad (“Guddoomiyaha iyo Ku-xigeennada Golaha Shacabka”) ku magacdhabayaa madaxda Golaha Shacabka ee Baarlamaanka Federaalka Soomaaliya “Guddoomiyaha iyo Ku-xigeennada Golaha Shacabka”. (Eeg: http://unpos.unmissions.org/LinkClick.aspx?fileticket=Spo8a_aNQtQ%3d&tabid=9737&language=en-US).\nMaxamed wuxuu kaloo qoray: “Sida aan weligey ku maqli jiray, hase yeeshee, aan shaki ku jirin in weli ay jiraan wax ii dhiman, “Afhayeen” waxaan ku ogaay in uu yahay qof u hadlaayo qof kale ama qof u hadlaayo xafiiska uu ka tirsan yahay.” Horta ma ogtahay Maxamed in ereyga “Afhayeen” inkastoo warbaahinta Soomaalida ah ee ayadu casriyaysay ereybixinta Af Soomaaliga ay u micnayso sida aad xustay uu haddana ereygan “Afhayeen” asal ahaan micno kale uu laahaa Soomaalidii hore, kaasoo ah “turjubaan”? Wuxuuna micnaha ereygan afhayeen (oo markiisii hore loola jeeday turjubaan ama qof af qalaad ku hadla oo Af Soomaaliga ku af-celiya) uu micnihiisa u doorsoomay sida uu u dhalanrogmay (u bedelmay) oo micnihiisii asalka ahaa looga duway ereyga “Gaadiid” oo warfaafinta Soomaalida ee casriga ah u ah ula jeedo micne la mid ah “Wasaaradda Gaadiidka Cirka Dhulka iyo Badda” - waa Wasaarada qaabilsan dayuuradaha, baabuurta iyo maraakiibta - balse micnihiisa asalka ah (waa erayga gaadiid) loola jeeday laba awr/rati oo ka mid ah geela oo qofka Soomaaliga ah ee reer guuraaga ah uusan ka maarmi jirin inuu lahaado si uu hadba meel ugu guuro.\nRaadraaca ereybixinta Af Soomaaliga yaanu ila tagine Maxamed wuxuu kaloo qoray:\nWaxaa kale oo iyadana markasta saxaafadda isku qaldaan “Jamhuuriyadda” iyo “Dawladda”. Jamhuuriyadda waxaa madax u ah “Madaxweynaha”, Dawladda waxaa madax u ah “Raa’iisul wasaaraha.\nMatalan Kuwait iyo Falastiin title-kooda ma aha “Jamhuuriyad” waa “States”. Sidaas darteeda madaxdooda waxay kala yihiin “Amir Dawlat Kuwait” iyo “Ra’iis dawlat al Falastiin”. Soomaaliya “Dawladda” waxaa madax u ah Ra’iisul Wasaare oo Gole Wasiirro leh. Marka la leeyahay Madaxa Dawladda waxaa loola jeeda Ra’iisul Wasaaraha.\nMarka waxaa ila fiican in marka madaxweynaha lasoo qaadaayo la yiraahdo “Madaxweynaha Jamhuuriyadda” oo aan la dhihin madaxweynaha Dawladda ...\nSoomaaliya ma aha sida dalka Maraykanka oo madaxweynaha isla asiga dawladana madax ka yahay.\nWaxay igu noqotay filanwaa iyo amakaag in Maxamed Cusmaan Cumar oo hore Safiir u ahaan jiray uu isku qaldo micnaha ay kala leeyihiin eryada “Jamhuuriyadda” iyo “Dawladda” uuna ka dhigo sidii laba nidaam oo si gooni-gooni ah u kala taagan. Erayga “Jamhuuriyadda” oo uu Af Soomaaligu ka soo amaahday Luqadda Carabiga oo dawladihii hore Soomaaliya u soo marayna u ahaa magaca rasmiga ah ee dawladda sida Jamhuuriyadda Soomaaliya (Somali Republic (1960-1969)) iyo Jamhuuriyadda Dimoqraadiga Soomaaliya (Somali Democratic Republic (1969-1990)) micnihiisa haddii af fudud lagu fasiro wuxuu tilmaamayaa dal aan lahayn nidaam boqortooyo (aan lahyn Boqor ama Boqorad) oo ay xukumaan wakiillo shacabku soo doortay, uuna madax ka yahay Madaxweyne. Marka waa daw in madaxweynaha Soomaaliya loogu yeero “Madaxweynaha Jamhuuriyadda Federaalka ah ee Soomaaliya”, waana mid waafaqsan Qodobka 87aad (1) (a) oo ku sifaynaya madaxawynaha erayadan: “Madaxweynaha Jamhuuriyadda Federaalka Soomaaliya waa: Madaxa Jamhuuriyadda Federaalka ee Soomaaliya”. Waxaa iyaduna sax ah in madaxweynaha Soomaaliya loogu yeero “Madaxweynaha Dawladda Federaalka ah ee Soomaaliya” sababta oo ah ereyga dawlad oo asaguna aan ahayn erey af-guri ah balse uu Af Soomaaligu ka soo amaahday Afka Carabiga micnihiisua waxaa loola jeedaa, uuna si duuduub ah oo aan la kala dhigdhigin u tilmaamayaa haykalka ama mu’assasaadka/hay’adaha dawladda ay ka koobantahay dawlada dhexe ee Federaalka ah oo tusaale ahaan ay ku jiraan hay’adaha sharci-dejinta, fulinta iyo garsoorska- haddee waa Dawladda Qaran. Marka la leeyahay “Amir Dawlat Kuwait” iyo “Ra’iis dawlat al Falastiin” micnahooda wuxuu u dhigmaa “Madaxweynaha Dawladda Soomaaliya” illeen lama oran “Madaxweynaha Xukuumadda Soomaaliya” taasoo haddii ay saxaafaddu adeegsan lahayd ay qalad ahaan lahyd aadna ku saxsanaan lahayd illeen xukuumad iyo dawlad waxay kala leyihiin laba micno oo kala duwan Luqadda Carabiga marka la eego dhinaca musdalaxa (ereybixinta). Sidaa aawadeed Soomaaliya way tahay Jamhuuriyad (Republic) iyo dawlad (state) labaduba, waxaana Madaxweynaha Soomaaliya loogu yeeri karaa “Madaxweynaha Dawladda Federaalka ah ee Soomaaliya” amaba “Madaxweynaha Jamhuuriyadda Federaalka ee Soomaaliya” kii la doono si la mid ah “Amir Dawlat Kuwait” iyo “Ra’iis dawlat al Falastiin”, waana is-barbardhig aan loo meel dayin inaad qorto “Kuwait iyo Falastiin title-kooda ma aha “Jamhuuriyad” waa “States” – malaha waxaa ku hobboonayd inaad qoraalkaaga u dhigtid “Kuwait” title-keeda ma aha “Jamhuuriyad” ee waa Imaarad uu Amiir u taliyo oo aan ahayn nidaam dawladeed oo Jamhuuriyad ah ”. Sidaa aawadeed waad ku geftay inaad qorto ”. “Soomaaliya “Dawladda” waxaa madax u ah Ra’iisul Wasaare oo Gole Wasiirro leh. Marka la leeyahay Madaxa Dawladda waxaa loola jeeda Ra’iisul Wasaaraha”. Bal eeg oo u fiirso Qodobka 100aad (“Xilka iyo Awoodda Ra’iisul-wasaaraha”, faqradiida (a) oo u qoran sida tan : “ Awoodaha Ra’iisul-wasaaraha waa: (a) Madaxa Xukuumadda Federaalka ah [...]”. Waxaana lafdiga qodobkan Dastuuriga ah laga ilaaliyey in loo dhigo sida tan: “Awoodaha Ra’iisul-wasaaraha waa: (a) Madaxa Dawladda Federaalka ah”. Marka ereyga “dawladda” waa eray leh micne baahsan oo si dedan loola jeedo Dawladda Qaran guud ahaa, kana duwan ereyga “xukuumadda” oo leh micne cayiman oo ku kooban wadar ahaan Golaha Wasiirrada ee uu madaxda ka yahay Ra’iisul-wasaaraha iyo wixii hay’ado ah ee hoos yimaada. Baahsanaanta ereygan “dawladda” oo Dastuurka lagu xusay 176 jeer iyo inuusan ku koobnayn xukuumadda uu madaxda ka yahay Ra’iisul-wasaaraha balse uu yahay erey loola jeedo guud ahaan haykalka guud ee hay’adaha Dawladda Qaran oo Madaxweynaha Soomaaliyana si la mid ah “Amir Dawlat Kuwait” iyo “Ra’iis dawlat al Falastiin” uu u yahay Madaxda Dawladda (Head of State) waxaa tusaale ahaan daliil u ah Qodobka 90aad (“Xilka iyo Awoodaha Madaxweynaha Jamhuuriyadda Federaalka”) faqradiisa (11) oo dhigaysa: [Madaxweynaha] “Wuxuu magacaabayaa jagooyinka sare ee Xukuumadda Federaalka iyo madaxda Hey’adaha Dawladda Federaalka, marka uu soo jeediyo Golaha Wasiirradu” – bal u fiirso sida lafdiga Dastuurka uu u kala soocay “Xukuumadda Federaalka” iyo “Hey’adaha Dawladda Federaalka”!\nUgu danbayntii, wuxuu Maxamed Cusman Cumar qoray:\n“CUTUBKA KOWAAD” “Baaqa Jamhuuriyada Federaalka Federaalka Somaliya”Saddexda meel oo aan hoosta ka xariiqay waxay kale yihiin, “Federaalka” oo laba jeer la qoray iyo “Somaliya” oo laga jaray labadii shaqal dheeraa iyadoo xuruufaha kale sidoodii u shaqal dheeryihiin. Haddii weli laga la toosinin, waxaa hubaal in sadarkii kowaad ee Dastuurka Cusub weli sidiisi u khaldanyahay. Dastuurka waa sharcigii ugu sareeyay dalka, haddii “Proof-Reading” oo dhab ah lagu sameynin, khaladaadka kale ee soo baxa oo ay ka cuslaan karaan kuwa aan kor ku sheegay, yaa loo saari doonaa? Khaladaadka ka iman kara garaacida waxaa ku jiri kara kuwo hallis ah. Hal hakad oo meel aan loo rabin kaga ayaa qof naftiisa ku badbaadi kara ama lagu dili karaa. Sida tusaale ahaan: “hang him not, kill him” ama “hang him, not kill him”.Waxaan qabaa Dastuurka Cusub intaan si rasmi ahaan loo daabicin, dib ay u aqriyaan dad aqrista ku fiican iyo shaqallada oo haddii la isku qaldo micnacii loogu talo galay koo ka geddisan yeelan karo.\nWaxaan mar kale tixraacayaa jawaabtaydii aan sadarrada kore ku bixiyey, waxaanna qaladaadka xagga higaadda ah ee uu Maxamed Cusmaan Cumar xusay ay ku jireen nuqulkii hore ee Qabyo-Qoraalka Dastuurka waxaana Nuqulka saxda ah ee soo baxay 09/07/2012 laga saxay qaladaadka uu Maxamed qoraalkiisa ku sheegay. Haddaba waxaan ku khatimayaa maqaalkan inaan sheego in ujeedada ka danbaysa jawaabta aan ka bixiyay maqaalka uu cinwaankiisu yahay “SPEAKER IYO AFHAYEEN MAXAY KALA YIHIIN?” oo uu qoray Danjire hore Maxamed Cusmaan Cumar, laguna daabacay Hiiraan Online aanay ahayn in aan si shakhsi ah asaga u duro. Xaashaalillaah Danjire hore Maxamed Cusmaan Cumar waxaan u hayaa xushmad weyn, waxaanna xusuustana in anoo arday ah oo baranaya culuumta siyaasadda aan si aad ah u daalacan jiray buugiisa la yiraahdo “The Road to Zero” oo uu ku tusmeeyay sidii gocashada lahayd ee ay u duntay Dawladdii Qaran ee dalkeenna Soomaaliyeed oo weliba xiisaha aan u qabay buugan awgiisa saacado badan u dhuganayay anoo fadhiya Maktabada Walthamstow Library ee ku taalla Waqooyiga Bari ee magaalada London (England). Balse ujeedkaygu waa in maadaama Soomaaliya ay u muuqato in ay caga saartay “wadadii caddayd” ee talinta iyo sarraynta sharciga ay lama huraan tahay (weliba waajib qaran ay nagu tahay) in si cilmiyaysan looga doodo, loona iftiimiyo wixii madmadow ah ee ku jira Dastuurka oo asagu saamayn ballaaran ku yeelan kara nolosha muwaadinka Soomaaliyeed kan gudaha jooga iyo kan dibadda joogaba.\nLondon, EnglandEmail: mohamedadow@gmail.com


Taariikhdooda baro inta aadan la midoobin, taxanaha Itoobiya seddex kun oo sano – Qaybtii 7aad – Puntland Post\nPosted on September 3, 2018 September 3, 2018 by Liban Yusuf\nTaariikhdooda baro inta aadan la midoobin, taxanaha Itoobiya seddex kun oo sano – Qaybtii 7aad\nXUKUNKII CIIDAMMADA IYO DHICISTII HAILE SELASSE.\nSanadkii 1974 waxaa Itoobiya ka dhacay abaar aad u naafaysay gobolada Oromada iyo cuno yaraan saamaysan dalka oo dhan. Waxaa jirey gadood ay shacabku ka qabeen qaabka ay boqortooyadu u maamushay masiibadan, Taas oo sababtay kalsooni daro ay shacabku u muujiyeen boqorka iyo dawladdiisa. Waxaa dhacdadaan iyo guuxaan shacabkaba ka faa’iidaysatay koox saraakiil ciidan ah oo loo yaqaanay Dargi. Dergigu waxa ay ahaayeen 120 sargaal oo ka mida qaybaha kala gadisan ee ciidanka uuna hoggaaminayey Janaral Aman Amdom. Kooxdani waxa ay taladii ka tuureen boqor Haile Selasse iyaga oo xabsiga dhigay sanadkii 1974. Sanad kabacdina boqor Haile Selasse waxa uu ku dhintay qolkii uu xabsiga ku lahaa sifo aan illaa iminka heshiis lagu ahayn sababteeda.\nKolkii muddo ku dhow saddex sano ay kooxdii Dergigu dhexdeeda iska ugaarsanaysay ayaa waxaa ka soo dhexbaxay gaashaanle dhexe Mingistu Haile Mariam oo ahaa waji aan horay loo aqoon, kadib markii uu mid mid uga soo takhalusay raggii ka sareeyey. Mingistu kolkii uu ka takhalusay hoggaankiii dargiga ee xilligaas Janaral Taferi Benti iyo ku xigeenkiisii colonel Atnafu Abate ayuu si rasmiya waxa uu ula wareegay taladii Dargiga . Gaashaanle dhexe Mingistu si uu xukunka u xagsado, markiiba waxa uu meesha ugu saraysa gaarsiiyey wixii loo aqoon jirey Argagaxii casaa, kaas oo ahaa sifayn laga sifaynayey meel walba, cid kasta oo uu is lahaa waxay kugula loolami kartaa talada dalka. Waxa uu dil toogashaa markiiba ku fuliyey illamaa afartan sarkaal oo uu is lahaa waxa ay ka hor imaan karaan taladaada. Rag gaarayey Siddeetan oo haa dabaqaddii sare ee la shaqayn jirtey boqorka ayaa 61 qof oo kamid ahaa dil lagu fuliyey. Ragga la dilay ayaa waxaa ka mid ahaa qaraabadii boqorka, Raysal wasaarayaal hore,wasiiro hore, ganacsato, macalimiin Jaamacadeed iyo wadaadadii diinta oo uu ugu horeeyey baadarigii ugu sareeyey diinta masiixiga Abune Theophilos. Bishii april sanadkii 1977 Mingistu waxa uu jeediyey khudbadiisii caanka ahayd ee uu ka jeediyey fagaaraha Meskel Square ee magaalada Adis ababa, dilkana uu ugugu xukumay 755 qof oo uu ku tilmaamay inay yihiin cadawga kacaanka. Magacyada dil-sugayaashaas waxaa ka dhex muuqday wiil yar oo sagaal jira kuna eedaysnaa qaran-dumis.\nHay’adda xuquuqul insaanka u dooda ee Amnesty International waxay xustay in muddadii uu dargigu ka talinayey Itoobiya lagu dilay dad ka badan nus malyuun qof oo 54,000 oo ka midihi ay da’ yar ahayd. Mingistu oo loo yaqaanay kawaan lihii Adiss Ababa wali isaga oo ku mashquulsan xasuuqa dadkiisa ayaa waxaa qarxay dagaalkii 77 ee ay ciidammada Soomaalidu ku qabsadeen gobalkii Ogadeen.\nDAGAALKII GUULDARADA REEBAY\nSanadkii 1977 ayaa waxa uu ahaa markii ugu horaysay ee si mug leh ay labada dal dagaal isaga hor yimaadaan muddo shan boqol oo sanaa. Waana dagaalkii ku caan baxay 77.\nKolkii gumaystuhu soo galay gayiga Soomaalida waxa uu dhulkii Soomaalida u kala qaybshay shan waaxood, oo waax ka mida la guddoon siiyey boqorkii xabashiada ee Menelik. Wixii ka dambeeyey qabsashadii Harar iyo wareejintii dhulka Soomaaliyeedba, Soomaalidu waxay ku jirtey halgan af iyo adina oo ay doonaysey inay dhulkooda ku soo dhcsadaan. Markii ay Soomaliya xoriyadeeda qaadatay, labo ka mida shantii waaxoodna ay ku midoobeen Jamhuuriyadda Soomaaliya, waxaa guntiga loo xirtay sidii dhulka maqan loo baadi goobi lahaa. Baadi goobkaas ayuuna ka dhashay dagaalkii 77. Laakiin nasiib daro dagaalkii ma noqon mid guul u horseeda gobaladii la baadi goobayey iyo kuwii wax baadi goobayey toona. Maxaa yeelay Soomaaliya ayaa si wacan u akhriyi wayday siyaasadihii dagaalkii qaboobaa ee xiligaas jirey.\nKolkii Soomaaliya ay heshiiska saaxiib tinimo la saxiixatay Midowgii Soofiyeeti sanadkii 1974 iyada oo noqonaysay wadankii ugu horeeyey oo Afrikada madow ah oo heshiis noocaasa la saxiixda Soofiyeedka, waxa uu heshiiskaasi tumaati ku noqday dawladihii reer galbeedka iyo saaxiibadoodii Carbeed. Laga bilaabo xilligaas waxaa jiray dadaalo la doonayey in Soofiyeedka Soomaaliya looga saaro taas oo markii dambe laga miradhaliyey. Soofiyeedku waxa uu Soomaaliya ugu xilanayay marinkeeda strategica ah, Soomaaliyana waxay doonaysay kaalmo military iyo dhisid-ciidan oo ay horay reer galbeedka ugaga waydey. Sidaas daraadeed ayaa labada dhinacba heshiisku muhiim ugu ahaa. Inkasta oo la sheego in bilowgiiba Soofiyeedku Soomaalida kula talinayey in ay dhulka ka maqan doontaan, haddana waxa uu figrataas ka tanaasulay kolkii xukunka Itoobiya ciidanku la wareegeen, ayna ku soo biireen xeradii reer bariga ee Warsow. Marakan Soofiyeedku waxa uu bilaabay dadaal aad u xoog badan oo uu doonay in lagu baajiyo dagaalka. Waxaa ka mid ahaa dadaalkaas booqashadii Nikolia Podgrony madaxwaynihii Soofiyeedku uu ku yimid Soomaaliya horaantii bishii April, 1977 iyo booqashadii midaas la midka ahayd ee uu Castaro madaxwaynihii Cuba isaguna ku yimid Soomaaliya. Dhamaan dadaaladaas ayaa noqday hal bacaad lagu lisay kadib markii Soomaalida lagu qancin waayey inay dagaalka ka tanaasulaan.\nMarakan Itoobiya waxay bilowday inay kaalma military si toosa u waydiisato Soofiyeedka taas oo sababtay in dhawr shixnadood oo huba loo raro Itoobiya. Soomaalidu iyada oo ka caraysan xiriirkaas kana hortagaysa in aanay Itoobiyaanku ku xoogsan, maskaxdana ku haysa xasilooni-darada siyaasadeed ee Itoobiya ka jirta ayay bilowday guluf baaxad wayn oo ay ku qaaday Itoobiya bartamihii sanadkii 1977. Dagaalka waxa dhinac socday guubaabin Soomaalida lagu guubaabinayey inay Soofiyeedka dalkooda ka saaraan, reer galbeedkuna u buuxin doono kaalinta ay banayn doonaan. Haddii aynu eegno dhanka Soofiyeedka, waxaa jirey dood xoog badan oo u dhaxaysay madaxda sirdoonka iyo khuburada ciidamada oo dhinaca iyo siyaasiyiinta oo dhinaca kalaa, taas oo ku saabsanayd go’aanka laga qaadanayo dagaalka. Qolyaha hore ayaa qabay in Soomaalidu uga muhiimsantahay Xabshida, sidaas daraadeed ay haboontahay inaan la dhumin saaxiibtinimadooda. Go’aan qaadasha la’aanta Soofiyeedka ayaa sababtay in shir jaraa’id oo uu qabtay Colonel Mingistu kolkii Soomaalidu qabsatay magaalada Goday uu ku cambaareeyo Soofiyeedka. Wuxuu yiri “Itoobiya waa dal ku biiray xerada reer bariga haddana maanaan helin taageeradii aanu xaqa u lahayn, ma dhici karto In Soofiyeedku labada dhinacba uu taageero”\nHAGARDAAMADII REER GALBEEDKA IYO HOOSAASINTII CARABTA\nReer galbeedku waxay geed walba u fuuleen sidii ay fursaddaan uga faa’iidaysan lahaayeen. Dawladaha Saudi Arabiya,Masar iyo Iran ayaa Soomaaliya ku qanciyey inay Soofiyeedka saarto iyaga oo u sheegay in reer galbeedku u badali doonaan kaalinta uu Soofiyeedku banaynayo. Sida uu qoray wargayska Washington Post cadadkiisii soo baxay march 5, 1977 dawladaha Carbeed ee qaniga ahaa ayaa Soomaliya u balan qaaday inay siinayaan kaalmo dhan $300 ilaa $350 milyan oo dollar haddii ay Sofiyeedka saaraan. Madaxwaynihii Maraykanka Cartar ayaa u sheegay La taliyihiisii Xagga amniga Zbigniew Brezezinski in la sameeyo wax walba oo Soofiyeedka Soomaaliya looga saari karo. Taas ayaana dhacday kolkii Soomaaliya ay ku dhawaaqday november 13, 1977 in Soofiyeedku dalkeeda uga baxo muddo todoba cishaa. Warkaan ayaa idaacadda Radio Muqdisho waxa ka sii daayey wasiirkii warfaafinta ee xiligaas mudane Abdiqasim Salad Hassan.\nWaxaa jirtey fariin uu madaxwaynihii Sudan Jacfar Al-Numayri usoo diray Madaxwaynihii Soomaaliya Maxmed Siyaad Barre oo ahayd inaysan Soofiyeedka saarin haddii aysan balanqaad qoraala ka haysan Maraykanka, laakiin taladaas dheg jalaq looma siin. Soofiyeedku waxa uu si toosa iminka ula saftay Itoobiyaankii isaga oo ku taageerayey hub, saanad, khuburo iyo ciidan ba. Nasiib daro reer galbeedkii Soomaalida hoday waa ay ka dhaga adaygeen inay Soomaaliya ku taageeraan dagaalka. Sidaas ayayna Soomaaliya ugu jabtay dagaalkii uguna dhacday shirqool aanay cidna ku eedaynayn, maxaa yeelay waxay akhrin aqoon wayday siyaasaddii xiligaas caalamku ku dhaqmayey ee ku wajahnayd dagaalkii qaboobaa. Afartan sano ka bacdi shirqool kaan, Caadil Al-jubayr wasiirka arimaha dibadda ee Sacuudga Muxaadaro uu ka jeediyey sanadkaan horaantiisii machadka Brookings Institute ee Washington ayuu ku xusay sidii ay Maraykanka iyo Sacuudigu iyaga oo wada jira ugaga saareen Soofiyeedka Soomaaliya, iyada oo waxa la xeerinayay ay ahayd amaanka dawladaha gacanka. Dagaalkaan ayuuna ahaa albaabkii sharka ee Soomaalida u furay masaa’ibtii ay soo martay sodonkii sano ee u dambaysay.\nLasoco qaybta 8aad


Ciidamada dowlada Puntland iyo maleeshiyada uu hoggaaminayo Gallan oo madaafiic isku ganay - Puntland Mirror Believable Media Website\nHomeSomaliaPuntlandCiidamada dowlada Puntland iyo maleeshiyada uu hoggaaminayo Gallan oo madaafiic isku ganay\nJune 23, 2016 Puntland Mirror Puntland, Somalia 0\nGaroowe-(Puntland Mirror) Ciidamada dowlada Puntland iyo maleeshiyada uu hoggaaminayo guddoomiyihii hore ee gobolka Bari ayaa dhowr madaafiic oo daqiiqado socday isku tuuray saakay oo Khamiis ah deegaan dhanka Koonfurta kaga beegan degmada Carmo ee gobolka Bari, sida ay sheegeen dadka deegaanka.\nMa jirto macluumaad deg deg ah oo sheegaya khasaraaha ka dhashay madaafiicdaas.\nDhacdadaan ayaa imaanaysa labo maalmood kadib markii maleeshiyaad gaaraya 200 oo uu hoggaaminayo guddoomiyihii hore gobolka Bari, Cabdisamad Maxamed Gallan ay gaareen tuulada Kalabayr oo 45 km kaga beegan koonfurta magaalo xeebeedka Boosaaso.\nWarsidaha Puntland Mirror ayaa xiriir la sameeyay saraakiisha amaanka dowlada Puntland si ay u xaqiijiyaan dhacdadaan balse wali jawaab kama helin ilaa iyo wakhtigan oo aan daabacaada samaynay.\nParis-(Puntland Mirror) Ciidamada booliiska Faransiiska ayaa toogtay nin saddex qof ku dilay koonfurta Faransiiska, sida maanta oo Jimce ah uu sheegay Wasiirka Arrimaha Gudaha Faransiiska. Ninka hubeysnaa ayaa soo afduubtay gaari kadibna waxa uu afduub [...]


Xildhibaan katirsan baarlamaanka Puntland oo ku dhaawacmay qarax gaari oo ka dhacay magaalada Gaalkacyo - Puntland Mirror Believable Media Website\nHomeSomaliaPuntlandXildhibaan katirsan baarlamaanka Puntland oo ku dhaawacmay qarax gaari oo ka dhacay magaalada Gaalkacyo\nXildhibaan katirsan baarlamaanka Puntland oo ku dhaawacmay qarax gaari oo ka dhacay magaalada Gaalkacyo. [Sawirka: Twitter]\nGaalkacyo-(Puntland Mirror) Xildhibaan katirsan baarlamaanka Puntland oo la dhaho Cabdiqaadir Faarax Bootaan ayaa ku dhaawacmay qarax gaari oo ka dhacay gudaha magaalada Gaalkacyo galabta oo Arabaco ah, sida ay sheegeen saraakiishu.\nXildhibaan Bootaan ayaa dhaawacmay kadib markii qarax loogu rakibay gaarigiisa uu ku qarxay isaga oo marayay aaga Xero-Daraawiish ee gudaha magaalada Gaalkacyo ee xarunta gobolka Mudug.\nXildhibaanka dhaawacmay ayaa loo qadaaya isbitaalka guud ee magaalada Gaalkacyo, waxaana uu qaraxa ku waayay mid kamid ah lugihiisa, sida saraakiisha caafimaadku ay sheegeen.\nMa jirto cid wali sheegatay masuuliyada weerarkaas.\nGaroowe-(Puntland Mirror) Madaxweynaha dowladda Puntland Cabdiweli Maxamed Cali ayaa maanta oo Talaado ah ka dhoofay garoonka diyaaradaha kumeelgaarka ah ee Kanooko ee kuyaala duleedka caasimada Garoowe, isaga oo u safray dalka Isutaga Imaaraatka Carabta. Kahor inta [...]


Sanad guuradii Zidane oo ey udabaal degayaan naadiga RealMadrid | WWW.DARARWEYNE.TK\nSanad guuradii Zidane oo ey udabaal degayaan naadiga RealMadrid\nMaanta oo kale 5/06/2001 waxa naadiga realmadrid ey soo iibsadeen Zidane kuna soo iibsadeed 75 million oo euro waxaana uu sidaa ku noqdey berigaas ciyaartoygii dunida ugu qaalisanaa ee abidkeed naadi iibsado, laakiin hadda waxa haysta recordkaa cristiano ronaldo oo lagu iibsadey 100 million oo euro sanadkii 2009.\nZidane oo kaga tagey kubadda cagta taariikho laxusuusan karo oo cajaabi ayaa waxa lagu tilmaamaa ciyaartoyga saddexaad ee ugu taariikhda weyn kubadda cagta.\nMaalintan oo ugu fadhida maalin weyn taageerayaasha iyo mulkiilayaasha naadiga realmadrid ayaa si weyn oo farxadi ku dheehantahay looga xusaa magaalada madrid.\nWargeyska MARKA ayaa waxa uu maanta cinwaan uga dhigey boggiisa hore “maanta hadal badan looma baahna” taas oo uu uga jeedey in zidane lala soo wareegey oo riyadii taageerayaasha realmadrid wakhtigaas ey dhabowdey.\nZidane oo uciyaarey naadiga realmadrid 225 ciyaar waxa uu dhaliyey 49 goal, goolkiisii ugu taariikhda fiicnaa ee udhaliyeyna waxay ahayd goalkii uu ka dhaliyey naadiga bayern leverkuson 2001 final champions league kaas oo ey realmadrid ku muteysatey in ey noqoto horyaalka naadiyaasha europe.\n« Manchester city oo soo iibsatey Gael Clichy kuna daba jirta Samir Nasri\nThe Best of Zinedine Zidane (Zizou) »


Soomaaliya Iyo Midowga Yurub Oo Kala Saxiixday Heshiis ku Kacaya €100 Milyan Oo Euro (Daawo) – Idil News\nSoomaaliya Iyo Midowga Yurub Oo Kala Saxiixday Heshiis ku Kacaya €100 Milyan Oo Euro (Daawo)\nMUQDISHO(IDIL NEWS)-Xukuumadda Soomaaliya iyo Midawga Yurub ayaa maanta kala saxiixsay €100 milyan (Boqol milyan oo Yuuro) oo midowga Yurub si toos ah ugu taageerayo miisaaniyadda dawladda.\nHeshiiskan oo lagu saxiixay munaasabad lagu qabtay xafiiska Ra’iisul Wasaaraha ayuu goob joog ka ahaa Ra’iisul wasaare Xasan Cali Kheyre ayaa waxaa uu dhigayaa in midowga yurub ay bangiga dhexe ee dalka ku shubaan €100 milyan.\nWasiirka Qorshaynta, maal-gashiga iyo horumarinta caalamiga ah ee Xukuumadda Soomaaliya Jamaal Maxamed Xasan iyo Agaasimaha Guud ee Guddiga Midowga Yurub u qaabishan iskaashiga iyo horumarinta caalamiga ah Mr. Stefano Manservisi ayaa si wadajir ah u saxiixay heshiiska.\nRa’iisul Wasaare Xasan Cali Kheyre ayaa sheegay in heshiiskan uu yahay fursad wayn oo horseedi karta in deynta laga cafiyo dalka iyo in loo gudbo isku filnaansho dhaqaale, waxa uuna u mahad celiyay shacabka iyo ganacsatada Soomaaliyeed oo dawladda ku taageeray kasbashada aaminaadda beesha caalamka iyo hay’adaha lacagaha adduunka.\n“Maanta waa maalin wayn, munaasabaddaan waxa ay ka tarjumaysaa soo laabashada aaminaada u dhexsaysa dawladda iyo dawlad gobaleedyada xubnaha ka ah, aaminaadda iyo kalsooniada ay shacabka Soomaaliyeed dawladoodda ku qabaan iyo aaminaadda bulshada caalamku ay ku qabto hay’adaha dalwladda”ayuu yiri Ra’iisul wasaare Xasan Cali Kheyre.\nMidowga Yurub oo go’aan ku gaaray in dawladda si toos ah loo taageero sababo la xariira in ay la timid hufnaan iyo dib-u-habayn ballaaran oo dhanka dhaqaalaha ah ayaa dhawaan ansixiyay bixinta €100 mliyan (Boqol Milyan oo Yuuro) taas oo si toos ah loogu shubayo qasnadda dawladda.